EL CASTELL ACULL LA TAULA REDONA: EL PROCÉS D'EXPROPIACIÓ. 'LES COSES QUE NO SABEM'
03/03/2023

# EL CASTELL ACULL LA TAULA REDONA: EL PROCÉS D'EXPROPIACIÓ. 'LES COSES QUE NO SABEM'

*   03/03/2023
*   [Castell](/categoria/4/0/castell)
*   [Imprimir](#)
*   Compartir
*    https://www.alaquas.org/documento.asp?id\_do=21155

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21155%2F0&title=Ajuntament%20d%27Alaqu%C3%A0s.%20Premsa.EL%20CASTELL%20ACULL%20LA%20TAULA%20REDONA%3A%20EL%20PROC%C3%89S%20D%27EXPROPIACI%C3%93.%20%27LES%20COSES%20QUE%20NO%20SABEM%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21155/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21155/03032023whatsapp_image_2023-03-03_at_11_23_35_25__Form_4.jpg)](https://www.alaquas.org/ficheros/documentos/2023/2/21155/03032023whatsapp_image_2023-03-03_at_11_23_35_25__Form_10.jpg "<a href='https://www.alaquas.org/ficheros/documentos/2023/2/21155/03032023whatsapp_image_2023-03-03_at_11_23_35_25__Form_10.jpg' target=_blank><i class='fa fa-external-link' aria-hidden='true'></i>.EL CASTELL ACULL LA TAULA REDONA: EL PROCÉS D'EXPROPIACIÓ. 'LES COSES QUE NO SABEM'</a>")

La Sala Xemeneia acull una taula redona amb polítics i tècnics que van viure molt de prop les negociacions per a l'adquisició per part de l'Ajuntament d'Alaquàs del monument renaixentista

El Castell d’Alaquàs va acollir ahir dijous 2 de març la taula redona ‘El procés d’expropiació. Les coses que no sabem’. Una activitat inclosa dins de la programació organitzada amb motiu del 20 Aniversari de la recuperació del Castell d’Alaquàs, una fita històrica que va suposar l’obertura del monument com un extraordinari espai públic al servei de la ciutadania.

L’acte es va obrir amb la intervenció de l’Alcalde d’Alaquàs, Toni Saura, que va destacar una vegada més la importància de l’actuació en aquell moment de l’Ajuntament ja que “ la propietat sentimental va ser sempre del poble però, faltava que fora nostre, tindre-lo al nostre abast, primer per a cuidar-lo i després per a gaudir-lo. Aquell 28 de febrer el vam viure amb emoció perquè recuperàrem allò que era nostre i demostràvem com la societat civil podia exercir els seus drets lliures i democràtics  per a recuperar el que representava el nostre passat. Aquell dia vam celebrar la nostra transició com a poble. El Castell és de la gent que ha viscut a la seua ombra durant tots els segles”.

A continuació, va intervindre el Director de Quaderns d’Investigació, Enric Juan Redal, que va recordar com va nàixer la publicació i el treball que ha realitzat des dels seus inicis gràcies a la implicació i col·laboració ciutadana”.  Va agrair a més “a totes les persones que al llarg d’aquests 43 anys han donat la base històrica per tal que les institucions l’aprofitaren per compensar i fer justicia al poble d’Alaquàs, propietari d’aquest Castell.

La taula redona es va iniciar a continuació. Va ser moderada per l’historiador Rafael Roca i en ella van intervindre l’ex alcaldessa de l’Ajuntament d’Alaquàs i Regidora de Cultura en què el Castell va ser expropiat, Elvira García Campos, el Regidor d’Urbanisme en aquella época, Vicent Forment, l’historiador, periodista i comissiari de l’exposició, Tomás Roselló i la periodista Laura Sena, actual delegada de l’edició de l’Horta de Levante i molt vinculada a aquest procés perquè va ser la primera en fer el seguiment periodístic de les negociacions al diari Las Provincias on treballava en aquell moment. L’acte va ser presentat per Jose Manuel Esteve, responsable de l’Horta del diari Las Provincias en aquell moment.

El primer en intervindre va ser Tomás Roselló, que va destacar la “singularitat del procés d’adquisició que no era habitual en aquell moment i va reconéixer una admiració especial per tot el que es va fer” i va realitzar un repàs per tots els informes tècnics i lleis que van possibilitar aquest procés”.

La periodista Laura Sena va recordar dos moments claus en les eus informacions i que van ser la clau. La primera va ser en juny de 1999, quan en un viatge a Lanjarón, l’alcalde en aquell moment, Jorge Alarte, passejant per l’Albaicín, “va deixar clar que no entenia com un monument com el Castell d’Alaquàs estava tancat i que era un dels temes que pensava abordar”. Aquella conversa se li va quedar registrada i un any després, en el sopar de l’Ideco l’any 2002, va dir que “havia començat accions per a aconseguir un dels somnis dels veïns i veïnes. Vaig ser l’única que vaig entendre aquest missatge perquè és de veres que jo tenia un avantatge respecte a la resta de periodistes, ser d’Alaquàs. En el diari van entendre que eixa era la notícia i ahí va començar tot. A partir d’ahí el diari Las Provicias va agafar per bandera les informacions del Castell sobre altres notícies”.

Vicent Forment, una de les persones que en aquell temps va tindre més informació, va fer al·lusió a la part de les negociacions i va contextualitzar com va ser el procés arran de la decisió política de recuperació del Castell. Va reconéixer que van tindre sort en el procés perquè es van juntar diferents situacions, entre ells, l’absència de llicència d’activitat que tenia l’empresa que realitzava bodes al monument, i per tant, es podria decretar el cessament de l’activitat.

Elvira García va recordar “aquells temps trepidants, emocionants i atrevits. El moment d’obrir les portes va ser un moment d’abraçada infinit d’encontre i justícia. Hi hagué molts fets que ajudaren: estàvem en un moment democràtic, la societat civil era forta, compromesa i arriesgada i el govern municipal disposat. Quan vàrem pensar en com obrir el Castell, teníem clar que havia de ser amb el contingut que el Castell havia de tindre. Per això, es va anomenar “El Despertar de les Arts”, amb un guió nostre que parlava de que les arts estaven dormides i es despertaven. Els primers en entrar van ser les veïnes i els veïns i el Castell, contenidor de cultura, activat.. Elvira va recordar també les negociacions  inicials amb el senyor Luis Lassala, fins els inicis del procés i la urgent ocupació.

Una de les qüestions que més expectació va tindre durant la xerrada va ser eldia de l’adquisició oficial i entrega de claus, el 3 de gener de 2003, després de 3 hores de tensió dins del monument amb “els periodistes amagats fora del Castell”, va recordar Laura Sena.

La taula redona es pot visualitzar en el següent enllaç: [https://www.youtube.com/watch?v=JD7\_XjCrWYI](https://www.youtube.com/watch?v=JD7_XjCrWYI)